Vit hjálpa tær at geva barninum eina góða fíggjarliga byrjan. Her á síðuni fært tú yvirlit yvir barnakontur, kort og annað, sum Betri Banki bjóðar tínum barni. Ungur nemur, gamal fremur Tað, vit læra sum børn og ung, taka vit vanliga við okkum inn í vaksnamannalívið. Tí er umráðandi at byrja tíðliga at læra um pengar og um, hvussu týðandi tað er at spara upp og handfara pengar ábyrgdarfult. Tá geva vit børnunum góðar fortreytir fyri at duga væl at umsita pengar. Niðanfyri ber til at rokna út, hvussu nógvan pening, tú fært burturúr, um tú í eitt ávíst áramál setir inn eitt fast gjald um mánaðin á eina uppsparingarkontu. Góð ráð um uppsparing Set eina upphædd inn á uppsparingarkontu um mánaðin. So hevur barnið eitt gott íkast til framtíðar íløgur. Lær barnið at spara upp og at brúka pengar á skilagóðan hátt-til dømis við at geva barninum lummapengar. Bassakonta er fyrsta stigið Bassakontan er fyrsta kontan, sum børn vanliga fáa í Betri Banka. Hon er ætlað børnum í aldursbólkinum 0 til 18 ár, er ókeypis at stovna og hevur góða rentu í mun til aðrar kontur. Øll børn, sum fáa hesa uppsparingarkontu, fáa 500 krónur í gávu og eina fitta Bassa sparibússu, tá kontan verður stovnað. Tað eru bara foreldur ella verjar, sum kunnu stovna barninum eina Bassakontu. Inngjald Við Bassakontuni kunnu foreldur, ommur og abbar og familja annars spara upp til framtíðina hjá barninum. Óansæð, um tú ynskir at seta pengar inn á kontuna av og á, ella til dømis heldur vilt stovna eina fasta flyting inn á Bassakontuna hjá barninum, hjálpa vit tær fegin við tí. Tað ber eisini til at gera hetta í Netbankanum. Útgjald Bassakontan er bundin, til barnið er fylt 18 ár. Eftir hetta ber til at útgjalda peningin, ella halda fram við uppsparingini á eini Uppsparingarkontu. Børn og gjaldskort Øll børn kunnu fáa gjaldskort, tá tey eru 10 ár. Einasta kravið er ein játtan frá foreldrum ella verja. Talan er um eitt Mastercard Debit gjaldskort, sum ikki kann fara í trot. Gjaldskort Kortið kann brúkast í handlum, á internetinum og í sjálvtøkum kring allan heim. Tað ber eisini til at seta avmarkingar á kortið, soleiðis at tað bara kann brúkast í sjálvtøkum. Kortið er ókeypis. Tað serliga við kortinum er, at tað ikki ber til at brúka meiri pening, enn tú hevur á kontuni. Tað syrgir okkara skipan fyri. Bassi er ein fittur pingvinur, sum er góður við øll børn. Bassi gevur børnunum 500 krónur í gávu og eina fitta sparibússu, tá kontan verður stovnað. Áðrenn føðingardagin hjá barninum, eru tit vælkomin í bankan eftir innbjóðingarkortum frá Bassa. Kemur tú inn við føðingardagspengunum aftaná føðingardagin, ella hevur tú fasta flyting á Bassakontu, fært tú somuleiðis eina gávu frá Bassa. Her kanst tú bíleggja ymiskt lærandi tilfar frá Bassa, sum millum annað barnagarðar, skúlar og onnur kunnu brúka. Bílegg her. Lita við Bassa Her kanst tú taka niður og printa út myndir við Bassa, klárar hjá tær at lita.